CELEX: 62018TN0556
Language: da
Date: 2018-09-19 00:00:00
Title: Sag T-556/18: Sag anlagt den 19. september 2018 — Sensient Colors Europe mod Kommissionen

5.11.2018   
            
            
               DA
            
            
               Den Europæiske Unions Tidende
            
            
               C 399/54
            
         
      Sag anlagt den 19. september 2018 — Sensient Colors Europe mod Kommissionen
      (Sag T-556/18)
      (2018/C 399/69)
      Processprog: tysk
      
         Parter
      
      
         Sagsøger: Sensient Colors Europe GmbH (Geesthacht, Tyskland) (ved advokaterne M. Hagenmeyer, D. Zechmeister og W. Berlit)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 31. juli 2018 (DG Sante/E2/RP/amf(2018)4523972), hvori ansøgningen om godkendelse af markedsføring af en ny fødevare i Unionen og ajourføring af EU-listen i henhold til artikel 9 i Europa-Parlamentet og Rådet forordning (EU) 2015/2283 (1) med journalnummer NR 2018/0355 betragtes som ugyldig og ansøgningsproceduren afsluttes, annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Søgsmålet er støttet på en enkelt grund, hvormed sagsøgeren gør gældende, at der foreligger en tilsidesættelse af artikel 6, stk. 1 og 5, i Kommissionens gennemførelsesforordning (EU) 2017/2469 (2), og af artikel 10, stk. 1, sammenholdt med stk. 3, og artikel 11, stk. 1, eller sammenholdt med artikel 12, stk.2, i forordning 2015/2283.
      Med hensyn hertil gøres det bl.a. gældende, at sagsøgte fejlagtigt har lagt til grund, at den farvende ekstrakt på basis af tørrede blade fra blå klitorie, der ligger til grund for ansøgningen, ikke er omfattet af anvendelsesområdet for forordning 2015/2283, og er et fødevaretilsætningsstof som omhandlet i artikel 3, stk. 2, litra a), i forordning nr. 1333/2008.
      
         (1)  Europa-Parlamentets og Rådets forordning (EU) 2015/2283 af 25.11.2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (EUT 2015, L 327, s. 1).
      
         (2)  Kommissionens gennemførelsesforordning (EU) 2017/2469 af 20.12.2017 om administrative og videnskabelige krav til ansøgninger, jf. artikel 10 i Europa-Parlamentets og Rådets forordning (EU) 2015/2283 om nye fødevarer (EUT 2017, L 351, s. 64).